סטודנט או סטודנטית שיתקבלו לתכנית יהיו זכאיים להלוואה עומדת, שתהפוך למלגה, אם ימולאו תנאי התכנית: סטודנטים וסטודנטיות המצטרפים לתכנית דקלים בשנה ב׳ (שנה ג׳ בתוכנית ארבע שנתית) - עד 2,500 ,₪ בכל סמסטר, בגין רישום לקורס התנסות מחקרית בהיקף של 1 נ"קז. סטודנטים וסטודנטיות ממשיכם או סטודנטים המצטרפים לתכנית דקלים בשנה האחרונה ללימודיהם התקניים - עד 7,500 ₪, בכל סמסטר, בגין רישום לקורס התנסות מחקרית בהיקף של 4 נק"ז. ההלוואה תחושב לפי החלק היחסי שילמדו כל סטודנט וסטודנטית בכל סמסטר. סטודנטיות וסטודנטים בתכנית יכולים להירשם לקורסים לתואר שני. ההרשמה לקורסים תתבצע לאחר קבלת אישור מראש של יו"ר מוסמכים מחלקתי ופקולטי. ההרשמה תתבצע תחת רכיבים של הפקולטה למדעי הטבע בלבד. הסטודנטים יהיו פטור מתשלום שכר לימוד בגין קורסים אלו. קורסים אלו יוכרו, כחלק מתכנית הלימודים לתואר שני. קורסים מוכרים לא ישתקללו כחלק מתכנית הלימודים לתואר ראשון. ניתן לבקש לא להשלים את תהליך ההכרה בקורס, למרות הבקשה המוקדמת, באישור מנחה ויו"ר מוסמכים של המחלקה. במקרה כזה הסטודנט או הסטודנטית יישאו בתשלום שכר הלימוד בגין קורסים אלו. החל מהסמסטר ראשון ללימודים בתואר שני, יקבלו הסטודנטיות והסטודנטים מלגה מהמחלקה, בהתאם לכללי המלגות המחלקתיים והאוניברסיטאיים, ובכפוף לאישור זכאות בתואר ראשון. הסטודנטיות והסטודנטים יקבלו מלגת שכר לימוד במהלך לימודיו לתואר שני, בהתאם לכללי המחלקה והאוניברסיטה. מלגת שכר לימוד תכלול את הקורסים לתואר, וכן את הקורסים שלמד במסגרת לימודיו לתואר ראשון שהוכרו ללימודים בתואר שני. המשך מימון התכנית מותנה במשאבים הכספיים שיעמדו לרשות הפקולטה. סטודנטיות וסטודנטים בתכנית מוזמנים ויכולים להגיש מועמדות למלגות נוספות, בהתאם לתקנון המלגה. השתתפות בתכנית דקלים אינה חוסמת זכייה במלגה אחרת. אי עמידה בתנאי התכנית: פרישה או הפסקת לימודים בגלל אי עמידה בתנאי התוכנית ילוו בהחזר הסכומים שקיבל במסגרת התכנית. התשלומים וההחזרים יבוצעו על ידי מדור שכר לימוד של אוניברסיטת בן גוריון בנגב. הפסקת השתתפות בתוכנית בגלל אי עמידה בתנאי התוכנית תהייה בכפוף להחלטת יו״ר תואר שני מחלקתי ובאישור רכז פקולטי לנושא דקלים - לאחר דיון עם הסטודנט א והסטודנטית. ;